กฎกระทรวงกฎกระทรวงกำหนดหลักเกณฑ์และวิธีการสรรหากรรมการผู้ทรงคุณวุฒิพ.ศ. ๒๕๔๖[๑] อาศัยอำนาจตามความในมาตรา๔ และมาตรา ๕ วรรคสองแห่งพระราชบัญญัติคุ้มครองและส่งเสริมภูมิปัญญาการแพทย์แผนไทย พ.ศ. ๒๕๔๒ รัฐมนตรีว่าการกระทรวงสาธารณสุข ออกกฎกระทรวงไว้ ดังต่อไปนี้ข้อ ๑ ในกฎกระทรวงนี้หมอพื้นบ้าน หมายความว่าบุคคลซึ่งมีความรู้ความสามารถในการส่งเสริมและดูแลสุขภาพของประชาชนในท้องถิ่นด้วยภูมิปัญญาการแพทย์แผนไทยตามวัฒนธรรมของชุมชนสืบทอดกันมานานเป็นที่นิยมยกย่องจากชุมชนโดยมีประชาชนในหมู่บ้านรับรองไม่น้อยกว่าสิบคนหรือเป็นผู้ที่ได้รับการรับรองจากองค์กรปกครองส่วนท้องถิ่นภูมิภาค หมายความว่าบริเวณพื้นที่ภาคเหนือ ภาคกลาง ภาคตะวันออกเฉียงเหนือและภาคใต้โดยบริเวณพื้นที่ภาคใดประกอบด้วยจังหวัดใดให้เป็นไปตามที่กระทรวงสาธารณสุขประกาศกำหนดข้อ ๒บุคคลซึ่งจะได้รับการแต่งตั้งเป็นกรรมการผู้ทรงคุณวุฒิต้องมีคุณสมบัติและไม่มีลักษณะต้องห้ามดังต่อไปนี้(๑) มีสัญชาติไทย(๒)มีอายุไม่ต่ำกว่าสามสิบห้าปีบริบูรณ์ในวันที่ได้รับการเสนอชื่อ(๓) ไม่เป็นข้าราชการหรือพนักงานองค์กรของรัฐซึ่งมีตำแหน่งหรือเงินเดือนประจำ ยกเว้นนักวิชาการตามข้อ ๓(๔)(๔) ไม่เป็นข้าราชการการเมืองผู้ดำรงตำแหน่งทางการเมือง สมาชิกสภาท้องถิ่น ผู้บริหารท้องถิ่นกรรมการหรือเจ้าหน้าที่ของพรรคการเมือง หรือที่ปรึกษาทางการเมือง(๕) ไม่เป็นบุคคลล้มละลาย(๖)ไม่เป็นคนไร้ความสามารถหรือคนเสมือนไร้ความสามารถ(๗) ไม่เป็นผู้ติดยาเสพติด(๘)ไม่เคยรับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่กระทำโดยประมาทหรือความผิดลหุโทษข้อ ๓นอกจากคุณสมบัติตามข้อ ๒บุคคลซึ่งจะได้รับการแต่งตั้งเป็นกรรมการผู้ทรงคุณวุฒิจะต้องมีคุณสมบัติและไม่มีลักษณะต้องห้ามดังต่อไปนี้ด้วย(๑)[๒]กรรมการผู้ทรงคุณวุฒิจากกลุ่มผู้ประกอบโรคศิลปะ ต้อง(ก)มีใบอนุญาตเป็นผู้ประกอบโรคศิลปะสาขาการแพทย์แผนไทยหรือสาขาการแพทย์แผนไทยประยุกต์แล้วแต่กรณี(ข)มีประสบการณ์ในการประกอบโรคศิลปะสาขาการแพทย์แผนไทยหรือสาขาการแพทย์แผนไทยประยุกต์โดยเป็นผู้ประกอบโรคศิลปะในสถานพยาบาลหรือเป็นผู้ดำเนินการสถานพยาบาลตามกฎหมายว่าด้วยสถานพยาบาลหรือเป็นผู้ประกอบโรคศิลปะในสถานที่ผลิตยา สถานที่ขายยาสถานที่นำหรือสั่งยาเข้ามาในราชอาณาจักร หรือสถานที่เก็บยาซึ่งยาแผนโบราณโดยได้รับการรับรองจากผู้รับอนุญาตตามกฎหมายว่าด้วยยา ที่ผู้ประกอบโรคศิลปะนั้นเคยปฏิบัติหน้าที่หรือปฏิบัติหน้าที่ให้(๒)กรรมการผู้ทรงคุณวุฒิจากกลุ่มหมอพื้นบ้าน ต้อง(ก)เป็นหมอพื้นบ้านอย่างต่อเนื่องมาแล้วไม่น้อยกว่าห้าปี(ข)มีภูมิลำเนาในจังหวัดที่ตนเองได้รับการเสนอชื่อมาแล้วไม่น้อยกว่าห้าปี(ค) ไม่เป็นผู้ประกอบโรคศิลปะตาม(๑)(๓)กรรมการผู้ทรงคุณวุฒิจากกลุ่มองค์การเอกชนพัฒนาด้านการแพทย์แผนไทย ต้อง(ก)เป็นผู้แทนองค์การเอกชนพัฒนาที่เกี่ยวข้องด้านการแพทย์แผนไทยที่ไม่แสวงหากำไรหรือผู้แทนองค์การที่ได้รับการรับรองจากนายทะเบียนกลางหรือนายทะเบียนจังหวัดหรือได้รับการรับรองจากองค์การเอกชนพัฒนาดังกล่าวอย่างน้อยสององค์การ(ข)เป็นผู้แทนองค์การที่มีกิจกรรมต่อเนื่องในด้านการแพทย์แผนไทยมาแล้วไม่น้อยกว่าสองปี(ค)เป็นผู้แทนองค์การที่มีสถานที่ตั้งทำการที่ชัดเจน(๔)กรรมการผู้ทรงคุณวุฒิจากกลุ่มนักวิชาการ ต้อง(ก) มีประสบการณ์ด้านการแพทย์แผนไทยหรือสมุนไพรหรือ(ข)มีผลงานทางวิชาการที่เกี่ยวข้องกับภูมิปัญญาการแพทย์แผนไทยอันเป็นที่ยอมรับในวงการแพทย์แผนไทย(๕)กรรมการผู้ทรงคุณวุฒิจากกลุ่มผู้ผลิตหรือจำหน่ายยาแผนไทย ต้อง(ก)เป็นผู้ผลิตหรือจำหน่ายยาแผนไทย(ข)ได้รับการรับรองจากกลุ่มผู้ผลิตหรือจำหน่ายยาแผนไทยที่มีสถานที่ตั้งทำการที่ชัดเจนและมีการผลิตหรือจำหน่ายยาแผนไทยอย่างต่อเนื่องมาแล้วไม่น้อยกว่าสองปี(๖)กรรมการผู้ทรงคุณวุฒิจากกลุ่มผู้ปลูกหรือแปรรูปสมุนไพร ต้อง(ก)เป็นผู้ปลูกหรือแปรรูปสมุนไพร(ข)ได้รับการรับรองจากกลุ่มผู้ปลูกหรือแปรรูปสมุนไพรที่มีสถานที่ตั้งทำการที่ชัดเจนและเป็นกิจการของคนไทยที่มีการปลูกหรือแปรรูปสมุนไพรอย่างต่อเนื่องมาแล้วไม่น้อยกว่าสองปีข้อ ๔ให้นายทะเบียนกลางและนายทะเบียนจังหวัดร่วมกันจัดทำทะเบียนข้อมูลบุคคลของกลุ่มต่างๆ ตามข้อ ๓ ข้อ ๕ผู้มีสิทธิเสนอชื่อผู้สมควรเป็นกรรมการผู้ทรงคุณวุฒิในแต่ละกรณีให้เป็นดังนี้(๑)กรรมการผู้ทรงคุณวุฒิจากกลุ่มผู้ประกอบโรคศิลปะให้ผู้ประกอบโรคศิลปะสาขาการแพทย์แผนไทย หรือสาขาการแพทย์แผนไทยประยุกต์เป็นผู้มีสิทธิเสนอชื่อ(๒)กรรมการผู้ทรงคุณวุฒิจากกลุ่มอื่นนอกจาก (๑) ให้ผู้แทนกลุ่มหมอพื้นบ้าน กลุ่มองค์การเอกชนพัฒนาด้านการแพทย์แผนไทยกลุ่มนักวิชาการ กลุ่มผู้ผลิตหรือจำหน่ายยาแผนไทยและกลุ่มผู้ปลูกหรือแปรรูปสมุนไพรเป็นผู้มีสิทธิเสนอชื่อข้อ ๖ให้มีคณะกรรมการสรรหากรรมการผู้ทรงคุณวุฒิเรียกโดยย่อว่า ก.ส.ซึ่งปลัดกระทรวงสาธารณสุขแต่งตั้ง ประกอบด้วยอธิบดีกรมพัฒนาการแพทย์แผนไทยและการแพทย์ทางเลือก เป็นประธานกรรมการผู้แทนนายแพทย์สาธารณสุขจังหวัดคัดเลือกกันเองให้เหลือสี่คนจากภูมิภาคภาคละหนึ่งคนผู้แทนสำนักงานปลัดกระทรวงสาธารณสุข ผู้แทนกองการประกอบโรคศิลปะกรมสนับสนุนบริการสุขภาพ ผู้แทนสภาทนายความ เป็นกรรมการและกรรมการที่ปลัดกระทรวงสาธารณสุขแต่งตั้งอีกแปดคนในจำนวนนี้ให้มีผู้แทนสื่อมวลชนหนึ่งคนผู้ประกอบโรคศิลปะสาขาการแพทย์แผนไทยหนึ่งคนผู้ประกอบโรคศิลปะสาขาการแพทย์แผนไทยประยุกต์หนึ่งคน หมอพื้นบ้านหนึ่งคนผู้แทนกลุ่มองค์การเอกชนพัฒนาด้านการแพทย์แผนไทยหนึ่งคน นักวิชาการหนึ่งคนผู้ผลิตหรือจำหน่ายยาแผนไทยหนึ่งคน ผู้ปลูกหรือแปรรูปสมุนไพรหนึ่งคนและผู้อำนวยการสถาบันการแพทย์แผนไทย เป็นกรรมการและเลขานุการ ให้ ก.ส.มีอำนาจหน้าที่ดำเนินการสรรหากรรมการผู้ทรงคุณวุฒิจากบุคคล ดังต่อไปนี้(๑) กลุ่มผู้ประกอบโรคศิลปะประกอบด้วย(ก)ผู้ประกอบโรคศิลปะสาขาการแพทย์แผนไทยหนึ่งคน(ข)ผู้ประกอบโรคศิลปะสาขาการแพทย์แผนไทยประยุกต์หนึ่งคน(๒)กลุ่มผู้มีความรู้ความสามารถหรือมีประสบการณ์ด้านการแพทย์แผนไทยประกอบด้วย(ก) หมอพื้นบ้านสี่คนจากภูมิภาคภาคละหนึ่งคน(ข) ผู้แทนองค์การเอกชนพัฒนาด้านการแพทย์แผนไทยหนึ่งคน(ค) นักวิชาการหนึ่งคน(ง)ผู้ผลิตหรือจำหน่ายยาแผนไทยหนึ่งคน(จ)ผู้ปลูกหรือแปรรูปสมุนไพรหนึ่งคนกรรมการสรรหาไม่มีสิทธิได้รับการเสนอชื่อเป็นกรรมการผู้ทรงคุณวุฒิข้อ ๗ให้ผู้แทนกลุ่มหมอพื้นบ้าน กลุ่มองค์การเอกชนพัฒนาด้านการแพทย์แผนไทยกลุ่มนักวิชาการ กลุ่มผู้ผลิตหรือจำหน่ายยาแผนไทยและกลุ่มผู้ปลูกหรือแปรรูปสมุนไพรในทุกจังหวัดทำหน้าที่เสนอชื่อผู้สมควรเป็นกรรมการผู้ทรงคุณวุฒิของแต่ละกลุ่มต่อคณะกรรมการสรรหากรรมการผู้ทรงคุณวุฒิระดับจังหวัดข้อ ๘ให้มีคณะกรรมการสรรหากรรมการผู้ทรงคุณวุฒิระดับจังหวัด เรียกโดยย่อว่า ก.ส.จ.ซึ่งปลัดกระทรวงสาธารณสุขแต่งตั้งในทุกจังหวัด ประกอบด้วยนายแพทย์สาธารณสุขจังหวัด เป็นประธานกรรมการ ผู้แทนกลุ่มหมอพื้นบ้านกลุ่มองค์การเอกชนพัฒนาด้านการแพทย์แผนไทย กลุ่มนักวิชาการ กลุ่มผู้ผลิตหรือจำหน่ายยาแผนไทยและกลุ่มผู้ปลูกหรือแปรรูปสมุนไพร กลุ่มละหนึ่งคนเป็นกรรมการและเจ้าหน้าที่ประจำสำนักงานสาธารณสุขจังหวัดที่นายแพทย์สาธารณสุขจังหวัดแต่งตั้งเป็นกรรมการและเลขานุการให้ ก.ส.จ.มีอำนาจหน้าที่ในการคัดเลือกผู้สมควรเป็นกรรมการผู้ทรงคุณวุฒิระดับจังหวัดจากกลุ่มหมอพื้นบ้าน กลุ่มองค์การเอกชนพัฒนาด้านการแพทย์แผนไทย กลุ่มนักวิชาการกลุ่มผู้ผลิตหรือจำหน่ายยาแผนไทย และกลุ่มผู้ปลูกหรือแปรรูปสมุนไพรกรรมการสรรหากรรมการผู้ทรงคุณวุฒิระดับจังหวัดไม่มีสิทธิได้รับการเสนอชื่อเป็นกรรมการผู้ทรงคุณวุฒิข้อ ๙ ให้ ก.ส. ประกาศการสรรหากรรมการผู้ทรงคุณวุฒิทางหนังสือพิมพ์รายวันอย่างน้อยเจ็ดวันติดต่อกันหรือประชาสัมพันธ์ด้วยวิธีอื่นตามความเหมาะสมก่อนการดำเนินการเสนอชื่อไม่น้อยกว่าสิบวันข้อ ๑๐การสรรหากรรมการผู้ทรงคุณวุฒิให้ดำเนินการดังนี้(๑)ให้ผู้มีสิทธิเสนอชื่อกรรมการผู้ทรงคุณวุฒิตามข้อ ๕ (๑)เสนอชื่อตนเองหรือบุคคลอื่นที่สมควรเป็นกรรมการผู้ทรงคุณวุฒิจากกลุ่มผู้ประกอบโรคศิลปะสาขาการแพทย์แผนไทยหรือสาขาการแพทย์แผนไทยประยุกต์หนึ่งชื่อพร้อมด้วยประวัติผู้ได้รับการเสนอชื่อตามแบบเสนอชื่อและแบบประวัติที่ปลัดกระทรวงสาธารณสุขประกาศกำหนดต่อก.ส. ตามวันและเวลาที่ ก.ส. กำหนด(๒)ให้ผู้มีสิทธิเสนอชื่อกรรมการผู้ทรงคุณวุฒิตามข้อ ๕ (๒) เสนอชื่อผู้สมควรเป็นกรรมการผู้ทรงคุณวุฒิจากกลุ่มหมอพื้นบ้านกลุ่มองค์การเอกชนพัฒนาด้านการแพทย์แผนไทย กลุ่มนักวิชาการกลุ่มผู้ผลิตหรือจำหน่ายยาแผนไทย และกลุ่มผู้ปลูกหรือแปรรูปสมุนไพรพร้อมด้วยประวัติผู้ได้รับการเสนอชื่อตามแบบเสนอชื่อและแบบประวัติที่ปลัดกระทรวงสาธารณสุขประกาศกำหนดต่อ ก.ส.จ.ตามวันและเวลาที่ ก.ส. กำหนดในการเสนอชื่อตามวรรคหนึ่ง ให้ผู้มีสิทธิเสนอชื่อเสนอชื่อพร้อมกับความยินยอมของผู้ได้รับการเสนอชื่อรวมทั้งเอกสารหรือหลักฐานที่แสดงให้เห็นว่าผู้ได้รับการเสนอชื่อเป็นผู้ที่เหมาะสมกับการเป็นกรรมการผู้ทรงคุณวุฒิมีคุณสมบัติและไม่มีลักษณะต้องห้ามตามข้อ ๒ และข้อ ๓ให้ ก.ส.จ.เป็นผู้คัดเลือกผู้ได้รับการเสนอชื่อตามวรรคหนึ่ง (๒) ให้เหลือกลุ่มละหนึ่งคนและประกาศชื่อผู้ได้รับการคัดเลือกในระดับจังหวัดโดยปิดประกาศไว้ในที่เปิดเผย ณ สำนักงานสาธารณสุขจังหวัด แล้วให้ ก.ส.จ.แจ้งชื่อผู้ซึ่งได้รับการคัดเลือกพร้อมด้วยแบบเสนอชื่อและแบบประวัติของผู้ซึ่งได้รับการคัดเลือกต่อก.ส. ทั้งนี้ ตามวันและเวลาที่ ก.ส. กำหนดข้อ ๑๑ ให้ ก.ส.จัดทำบัญชีรายชื่อผู้มีคุณสมบัติที่จะได้รับการคัดเลือกเป็นกรรมการผู้ทรงคุณวุฒิดังต่อไปนี้(๑)บัญชีรายชื่อผู้มีคุณสมบัติที่จะได้รับการคัดเลือกเป็นกรรมการผู้ทรงคุณวุฒิจากกลุ่มผู้ประกอบโรคศิลปะให้จัดทำจากรายชื่อที่ผู้มีสิทธิเสนอชื่อแจ้งมาตามข้อ ๑๐ (๑) โดยแยกบัญชีตามสาขาของผู้ประกอบโรคศิลปะ(๒)บัญชีรายชื่อผู้มีคุณสมบัติที่จะได้รับการคัดเลือกเป็นกรรมการผู้ทรงคุณวุฒิจากกลุ่มหมอพื้นบ้านกลุ่มองค์การเอกชนพัฒนาด้านการแพทย์แผนไทย กลุ่มนักวิชาการกลุ่มผู้ผลิตหรือจำหน่ายยาแผนไทย และกลุ่มผู้ปลูกหรือแปรรูปสมุนไพรให้จัดทำจากรายชื่อที่ ก.ส.จ. ในทุกจังหวัดแจ้งมาตามข้อ ๑๐ วรรคสาม โดยแยกบัญชีตามประเภทของแต่ละกลุ่มสำหรับบัญชีรายชื่อของกลุ่มหมอพื้นบ้านให้แยกออกเป็นสี่บัญชีตามภูมิภาคข้อ ๑๒ ให้ ก.ส. ส่งบัญชีรายชื่อตามข้อ ๑๑และบัตรเลือกกรรมการผู้ทรงคุณวุฒิตามแบบที่ปลัดกระทรวงสาธารณสุขประกาศกำหนดพร้อมกับประวัติของผู้ที่มีชื่อในบัญชีรายชื่อทุกคนไปให้ผู้มีรายชื่อในบัญชีนั้น ๆเลือกกรรมการผู้ทรงคุณวุฒิจากบัญชีรายชื่อนั้นโดยเขียนชื่อและนามสกุลของผู้ซึ่งตนเลือกได้สามชื่อพร้อมกับลงลายมือชื่อในบัตรเลือกกรรมการผู้ทรงคุณวุฒิแล้วส่งบัตรดังกล่าวพร้อมกับภาพถ่ายบัตรประจำตัวประชาชนของผู้เลือกกลับคืนไปยังก.ส. ภายในวันที่ ก.ส. กำหนดทั้งนี้ ในกรณีส่งโดยตรงให้ถือวันที่ ก.ส. ได้รับบัตรเป็นวันส่งในกรณีส่งทางไปรษณีย์ให้ถือวันที่ที่ทำการไปรษณีย์ต้นทางประทับตราไปรษณีย์เป็นวันส่งให้ ก.ส.รวบรวมบัตรเลือกกรรมการผู้ทรงคุณวุฒิตามวรรคหนึ่งเพื่อดำเนินการตรวจนับคะแนนในการตรวจนับคะแนน ให้กรรมการสรรหาใน ก.ส.จำนวนไม่น้อยกว่าสามคนตรวจนับคะแนนติดต่อกันไปจนเสร็จ ทั้งนี้ ตามวัน เวลา สถานที่และวิธีการที่ก.ส. กำหนดข้อ ๑๓แบบเสนอชื่อกรรมการผู้ทรงคุณวุฒิแบบประวัติหรือบัตรเลือกกรรมการผู้ทรงคุณวุฒิ แล้วแต่กรณีที่มีลักษณะอย่างหนึ่งอย่างใดต่อไปนี้ ให้ถือว่าใช้ไม่ได้ไม่ให้นำมาพิจารณาคัดเลือกจัดทำบัญชีรายชื่อ หรือนับเป็นคะแนน แล้วแต่กรณี(๑) ไม่มีลายมือชื่อของเลขานุการก.ส.(๒) มีรอยขูด ลบ ขีดฆ่า ต่อเติมหรือเขียนซ้ำโดยไม่ลงลายมือชื่อผู้เสนอชื่อหรือผู้เลือกกำกับ แล้วแต่กรณี(๓)ไม่ได้ลงลายมือชื่อผู้เสนอชื่อหรือผู้เลือก แล้วแต่กรณี(๔)ไม่ได้ลงลายมือชื่อเจ้าของประวัติผู้ถูกเสนอชื่อ ในกรณีของแบบประวัติ(๕) ส่งกลับคืนมาช้ากว่าวันที่ ก.ส. กำหนดตามข้อ ๑๐ หรือข้อ ๑๒ แล้วแต่กรณีข้อ ๑๔ เมื่อ ก.ส. ตรวจนับคะแนนเสร็จแล้วให้จัดทำบัญชีรายชื่อผู้ได้รับเลือกโดยแยกบัญชีในลักษณะเช่นเดียวกันกับการจัดทำบัญชีตามข้อ๑๑โดยเรียงตามลำดับคะแนนจากคะแนนมากไปน้อยพร้อมกับแสดงคะแนนของแต่ละคนไว้ในบัญชีด้วยในกรณีที่มีผู้ได้คะแนนเท่ากัน ให้ประธาน ก.ส. จับสลากชื่อผู้ได้คะแนนเท่ากันนั้นต่อหน้า ก.ส. เพื่อเรียงตามลำดับที่ให้กรรมการสรรหาใน ก.ส.จำนวนไม่น้อยกว่าสามคนตามข้อ ๑๒ วรรคสามลงลายมือชื่อรับรองบัญชีรายชื่อตามวรรคหนึ่ง แล้วให้ประธาน ก.ส. ปิดประกาศรายชื่อผู้ได้รับเลือกไว้ในที่เปิดเผย ณกรมพัฒนาการแพทย์แผนไทยและการแพทย์ทางเลือก และสำนักงานสาธารณสุขจังหวัดทุกจังหวัดให้ผู้ได้รับเลือกที่อยู่ลำดับที่หนึ่งซึ่งมีคุณสมบัติครบถ้วนของแต่ละบัญชีเป็นผู้ได้รับเลือกเพื่อเป็นกรรมการผู้ทรงคุณวุฒิในกรณีที่ผู้ได้รับเลือกซึ่งอยู่ในลำดับที่หนึ่งตามวรรคสามไม่ได้รับแต่งตั้งเป็นกรรมการผู้ทรงคุณวุฒิด้วยเหตุใด ๆให้เลื่อนผู้ที่ได้รับเลือกซึ่งอยู่ในลำดับถัดมาขึ้นมาเป็นผู้อยู่ในลำดับที่หนึ่งแทนในกรณีที่ไม่สามารถแต่งตั้งผู้ได้รับเลือกเป็นกรรมการผู้ทรงคุณวุฒิได้เนื่องจากไม่มีรายชื่อของผู้ได้รับเลือกซึ่งมีคุณสมบัติครบถ้วนเหลืออยู่ในบัญชีรายชื่อบัญชีใดให้ดำเนินการสรรหากรรมการผู้ทรงคุณวุฒิเฉพาะในกลุ่มเดียวกับบัญชีรายชื่อนั้นใหม่ตามหลักเกณฑ์และวิธีการที่กำหนดในกฎกระทรวงนี้ข้อ ๑๕ให้ปลัดกระทรวงสาธารณสุขรวบรวมรายชื่อผู้ได้รับเลือกเป็นกรรมการผู้ทรงคุณวุฒิเสนอรัฐมนตรีเพื่อพิจารณาแต่งตั้งเป็นกรรมการผู้ทรงคุณวุฒิในคณะกรรมการคุ้มครองและส่งเสริมภูมิปัญญาการแพทย์แผนไทยต่อไปข้อ ๑๖ในกรณีที่กรรมการผู้ทรงคุณวุฒิพ้นจากตำแหน่งก่อนครบวาระให้ปลัดกระทรวงสาธารณสุขเสนอรายชื่อต่อรัฐมนตรี เพื่อแต่งตั้งผู้ได้รับเลือกซึ่งอยู่ในลำดับถัดมาในบัญชีผู้ได้รับเลือกเป็นกรรมการผู้ทรงคุณวุฒิประเภทนั้นตามข้อ๑๔ แทน ต่อไปข้อ ๑๗ในกรณีที่กรรมการผู้ทรงคุณวุฒิจะพ้นจากตำแหน่งตามวาระให้มีการสรรหากรรมการผู้ทรงคุณวุฒิก่อนครบวาระการดำรงตำแหน่งไม่น้อยกว่าหกสิบวันให้ไว้ ณ วันที่ ๑๔ กุมภาพันธ์ พ.ศ.๒๕๔๖สุดารัตน์ เกยุราพันธุ์รัฐมนตรีว่าการกระทรวงสาธารณสุขหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๕ วรรคสองแห่งพระราชบัญญัติคุ้มครองและส่งเสริมภูมิปัญญาการแพทย์แผนไทย พ.ศ. ๒๕๔๒ กำหนดให้การเลือกกรรมการผู้ทรงคุณวุฒิในคณะกรรมการคุ้มครองและส่งเสริมภูมิปัญญาการแพทย์แผนไทยเป็นไปตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้กฎกระทรวงกำหนดหลักเกณฑ์และวิธีการสรรหากรรมการผู้ทรงคุณวุฒิ(ฉบับที่ ๒) พ.ศ. ๒๕๕๒[๓]หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่ (๑) ของข้อ ๓แห่งกฎกระทรวงกำหนดหลักเกณฑ์และวิธีการสรรหากรรมการผู้ทรงคุณวุฒิ พ.ศ. ๒๕๔๖กำหนดคุณสมบัติของกรรมการผู้ทรงคุณวุฒิจากกลุ่มผู้ประกอบโรคศิลปะยังไม่ครอบคลุมถึงผู้ประกอบโรคศิลปะสาขาการแพทย์แผนไทยหรือสาขาการแพทย์แผนไทยประยุกต์ที่ปฏิบัติหน้าที่ในสถานที่ผลิตยาสถานที่ขายยา สถานที่นำหรือสั่งยาเข้ามาในราชอาณาจักรหรือสถานที่เก็บยา ดังนั้นเพื่อขยายโอกาสให้ผู้ประกอบโรคศิลปะดังกล่าวสามารถเข้ามาเป็นกรรมการผู้ทรงคุณวุฒิในคณะกรรมการคุ้มครองและส่งเสริมภูมิปัญญาการแพทย์แผนไทยได้ จึงจำเป็นต้องออกกฎกระทรวงนี้วิชชุตา/ผู้จัดทำ๗ กรกฎาคม ๒๕๕๔[๑] ราชกิจจานุเบกษาเล่ม ๑๒๐/ตอนที่ ๒๑ ก/หน้า ๑/๑๑ มีนาคม ๒๕๔๖[๒] ข้อ ๓ (๑)แก้ไขเพิ่มเติมโดย กฎกระทรวงกำหนดหลักเกณฑ์และวิธีการสรรหากรรมการผู้ทรงวุฒิ(ฉบับที่ ๒) พ.ศ. ๒๕๕๒[๓] ราชกิจจานุเบกษาเล่ม ๑๒๖/ตอนที่ ๑๕ ก/หน้า ๑/๑๗ มีนาคม ๒๕๕๒